**SPLITSKO DALMATINSKA ŽUPANIJA**

**SREDNJA ŠKOLA HVAR**

 **HVAR**

KLASA:112-01/19-01/16

URBROJ: 2128-30-01-19-1

Hvar, 28. studenog 2019. god.

Na temelju čl. 107. Zakona o odgoju i obrazovanju u osnovnoj i srednjoj školi (N.N. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18) ravnatelj Srednje škole Hvar, Kroz Burak 81, 21450 Hvar, **dana 28. studenog 2019. god. raspisuje**

**N A T J E Č A J**

**za zasnivanje radnog odnosa na radnom mjestu**

1. **Nastavnik/ica predmeta kuharstvo** - na neodređeno nepuno radno vrijeme, 30 sati tjedno, u Hvaru
* 1 izvršitelj/ica

**Uvjeti za zasnivanje radnog odnosa:**

Kandidati koji se prijavljuju na natječaj pored općih uvjeta za zasnivanje radnog odnosa, sukladno Zakonu o radu (N.N. 93/14, 127/17, 98/19), moraju ispunjavati i posebne uvjete sukladno čl. 105. i čl. 106. Zakona o odgoju i obrazovanju u osnovnoj i srednjoj školi (N.N. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18) i Pravilniku o stručnoj spremi i pedagoško-psihološkom obrazovanju nastavnika u srednjem školstvu (N.N. 1/96. i 80/99).

Uz vlastoručno potpisanu prijavu na natječaj, u kojoj kandidat navodi radno mjesto na koje se prijavljuje i osobne podatke pomoću kojih će mu biti dostavljena obavijest o datumu postupka procjene odnosno testiranja (osobno ime, adresa stanovanja, broj telefona i/ili mobitela, e-mail adresu) kandidati su obvezni priložiti i:

* + životopis
	+ preslika diplome, odnosno dokaz o odgovarajućem stupnju i vrsti obrazovanja
	+ dokaz o stečenim pedagoškim kompetencijama
	+ dokaz o državljanstvu (neovjerena preslika domovnice)
	+ uvjerenje nadležnog suda da se protiv kandidata ne vodi kazneni postupak glede zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi, ne starije od 6 mjeseci od dana objave natječaja
	+ dokaz o ukupnom radnom iskustvu (elektronički zapis ili potvrda Hrvatskog zavoda za mirovinsko osiguranje).

Radni odnos u školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Na natječaj se sukladno čl.13. Zakona o ravnopravnosti spolova (N.N. 82/08) mogu javiti kandidati oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i ženske osobe.

Kandidatom u natječajnom postupku smatra se osoba koja je podnijela urednu, pravovremenu i potpunu prijavu na natječaj zajedno sa svim podacima i prilozima navedenim u natječaju, te koja ispunjava uvjete iz natječaja. Sve tražene isprave se prilažu u neovjerovljenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Nepotpune, neuredne, te nepravovremene prijave neće se razmatrati, niti će podnositelji takvih prijava naknadno biti pozvani na dopunu prijave.

Kandidati koji po posebnim propisima imaju prednost pri zapošljavanju dužni su se prilikom prijave na natječaj pozvati na to pravo te priložiti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja. Navedeni kandidati imaju prednost pred ostalim kandidatima samo pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz domovinskog rata i članovima njihovih obitelji (N.N. broj 121/17), uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz domovinskog rata i članovima njihovih obitelji. Popis dokaza iz navedenog članka, potrebnih za ostvarivanje prava na prednost pri zapošljavanju pod jednakim uvjetima, nalazi se na internetskoj stranici Ministarstva hrvatskih branitelja:

<https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Prijave sa gore navedenom dokumentacijom potrebno je poslati poštom ili dostaviti neposredno na adresu Škole:

**Srednja škola Hvar, Kroz Burak 81, 21450 Hvar, sa naznakom „Za natječaj – radno mjesto nastavnika“ za koji se kandidat prijavljuje.**

**Rok za podnošenje prijava** je osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole.

Ovaj natječaj je objavljen na mrežnoj stranici i oglasnoj ploči Škole, te na mrežnoj stranici i oglasnoj ploči Hrvatskog zavoda za zapošljavanje, Područne službe Hvar, dana 28. studenog 2019. god. i traje do 6. prosinca 2019.god.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se procjena, odnosno testiranje prema odluci Povjerenstva za procjenu i vrednovanje kandidata za zapošljavanje i odredbama Pravilnika o postupku zapošljavanja te procjeni i vrednovanju kandidata za zapošljavanje Srednje škole Hvar, a koji je dostupan na mrežnim stranicama Srednje škole Hvar *pod rubikom Dokumenti-propisi, podrubikom Propisi škole*. Gore navedena Odluka povjerenstva s načinom procjene i vrednovanja kandidata će se, zajedno s pravnim i drugim izvorima za pripremu kandidata za testiranje, nakon isteka roka za podnošenje prijave na natječaj objaviti na mrežnoj stranici škole *pod rubikom Zapošljavanje*.

Poziv na procjenu odnosno testiranje kandidatima će biti poslan elektroničkom poštom i objavljen na mrežnoj stranici škole *u rubici pod nazivom zapošljavanje podrubici pozivi kandidatima*, najmanje tri dana prije dana određenog za razgovor ili procjenu odnosno testiranje

**Kandidati su obvezni pristupiti procjeni odnosno testiranju. Ako kandidat ne pristupi procjeni odnosno testiranju, smatrat će se da je odustao od prijave na natječaj.**

Prijavom na Natječaj kandidati daju izričitu privolu da Srednja škola Hvar može prikupljati, koristiti i obrađivati njihove osobne podatke u svrhu provedbe Natječajnog postupka sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka i odredbama Zakona o provedbi Opće uredbe o zaštiti osobnih podataka (N.N. 42/18).

O rezultatima natječaja kandidati će biti obaviješteni putem mrežnih stranica Srednje škole Hvar *u rubici pod nazivom zapošljavanje, podrubici obavijest o rezultatima natječaja,* u roku 15 dana od dana donošenja odluke o izboru kandidata.

 Ravnatelj:

 \_\_\_\_\_\_\_\_\_\_\_\_\_\_\_

 Saša Paduan, prof.